Lista prestegjeld

Lista prestegjeld, inntil 1917 benevnt Vanse prestegjeld, var et prestegjeld tilhørende i Lister prosti i Agder bispedømme i Den norske kirke. Det omfattet sogn i tidligere Lista, nå Farsund kommune i Agder fylke, og hovedkirken var Vanse kirke.

Lista og dets sogn er nå en del av Farsund kirkelige fellesråd, som er underlagt Lister prosti.

Historikk 
Vanesyn sókn (norrønt) har sin opprinnelse fra kristningen av landet. Vanse prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og bestod fra denne tiden av hovedsognet Vanse med Herad og Spind annekssogn.

Prestegjeldet er i 1620 oppført i Graagaas som Wandsøe Præstegjeld under Lister Prouistij tilhørende Stavanger stift. Ved kgl. res. av 6. mai 1682 ble prestegjeldet overført til det nye Christianssands stift.

Ved kgl. res. 29. januar 1828 ble Herred eget sognekall med Herred som hovedsogn og Spind som annekssogn. Vanse prestegjeld dannet grunnlaget for Vanse formannskapsdistrikt, som ble opprettet i 1837.

Farsund by fikk egen kirke i 1785, og ved kgl. res. 30. oktober 1947 ble Farsund by og Farsund landsogn utskilt som eget sognekall. Ved kgl. res. 11. oktober 1968 ble Herad prestegjeld lagt ned, og Herad sogn lagt til Lista prestegjeld mens Spind sogn ble lagt til Farsund.

Lista prestegjeld, bestående av hovedsognet Vanse og Herad annekssogn, opphørte som eget sognekall den 1. mai 1995, og ble det slått sammen med Farsund under navnet Farsund prestegjeld.

Kirkesogn

Vanse sogn 
Vanse var prestegjeldets hovedsogn. Sognet fikk en kort periode navnet Lista sogn, men i 1923 ble det bestemt at sognets navn skulle være Vanse.

Tidslinje: 
 Farsund ladested, Sunde og Huseby med uthavnene Eikvåg og Loshavn skilt ut som Farsund landsogn i 1782.
 Vestbygda kapell bygget i 1909.
 Mossvoll, Fjellestad, Lunde og Skjolnes overført til Farsund prestegjeld 1. januar 1990.
 Lista prestegjeld ble innlemmet i Farsund prestegjeld 1. mai 1995. Sognets navn ble endret til Lista sogn.

Herad sogn 
Annekssogn.

Tidslinje 
 Herad sogn ble skilt ut fra Lista prestegjeld 29. januar 1828. Herad ble eget prestegjeld bestående av Herad hovedsogn og Spind annekssogn.
 Herads opprinnelige kirke på Briseid, var bygget før 1666.
 Den gamle kirken ble revet i 1840 og ny trekirke ble bygget. Kirken brant ned i 1948.
 Herad fikk ny kirke på Briseid i 1957. Delvis bygget på murene til den gamle kirken.
 Herad prestegjeld opphevet. Herad sogn tilbakeført til Lista prestegjeld 11. oktober 1968.
 Overført til Farsund prestegjeld 1. mai 1995 etter opphevelsen av Lista prestegjeld.
 Herad sogn opphevet og slått sammen med Farsund sogn i 2015.

Spind sogn 
Annekssogn. Historisk navn var Heckne.

Tidslinje 
 Spind kirke ble bygget på Rødland i Spind i 1776.
 Spind sogn ble skilt ut fra Lista prestegjeld 29. januar 1828. Herad ble eget prestegjeld bestående av Herad hovedsogn og Spind annekssogn.
 Herad prestegjeld ble opphevet og Spind sogn ble overført til Farsund prestegjeld 11. oktober 1968.
 Opphevet og slått sammen med Farsund sogn 1. januar 2010.

Farsund sogn 
Annekssogn.

Tidslinje 
 Opprettet i 1782. Utskilt fra Vanse hovedsogn.
 Farsund ladested fikk egen kirke i 1785. Denne brant ned i 1901.
 Ny kirke, Frelserens kirke Farsund,  ble bygget i 1905.
 Huseby og Sunde med uthavnene Eikvåg og Loshavn skilt ut i 1903 til Farsund landsogn.
 Utskilt fra Lista prestegjeld 4. januar 1948 ved opprettelsen av Farsund prestegjeld.

Farsund landsogn 
Annekssogn og sognekommune.

Tidslinje 
 Farsund landsogn ble opprettet 1. januar 1903 ved at Sunde, Huseby med uthavnene Eikvåg og Loshavn ble utskilt fra Farsund sogn. Uthavnene Eikvåg og Loshavn ble overført fra Farsund- til Lista formannskapsdistrikt.  Landsognet hadde kirkefelleskap med Farsund, men kommunalt felleskap med Lista.
 Overført til Farsund prestegjeld 4. januar 1948.
 Farsund landsogn ble opphevet i 1969 og slått sammen med Farsund sogn.

Galleri

Se også 
 Agder og Telemark bispedømme.
 Lister prosti

Referanser

Litteratur 
 Kåre Rudjord: Listaboka III : Bygdehistorie fra istid til 1800-tallet, Farsund kommune, 1887.
 Kåre Rudjord: Listaboka IV : Bygdehistorie fra formannskapslov til kommunesammenslutning, Farsund kommune, 1992.
 Kåre Rudjord og Arnfinn Høyland: Herad : Bygda mellom fjorder og fjell, Farsund kommune 1977.
 Jakob Birkenes: Spind : En bygdebok, 2. utgave, Spind 1966.

Eksterne lenker 
 Farsund kommune: kirker og kapell.

Prestegjeld i Agder og Telemark bispedømme
Prestegjeld i Agder
Farsunds historie
Lista